**Poštovani roditelji,**

**Kao što smo već obaviještavali, organizirati će se procjena psihofizičkog stanja djece za upis u prvi razred osnovne škole. S obzirom na trenutnu nezahvalnu situaciju postupak smo malo prilagodili kako bismo udovoljili epidemiološkim preporukama.**

**Sam postupak trajati će što kraće, između 10-20 minuta po stručnjaku (pedagog, soc. pedagog, psiholog). Tijekom postupka nastojat ćemo zadržavati fizički razmak između nas i djeteta. Izbjeći ćemo i uobičajeno rukovanje pri pozdravljanju, a dezinfekcija ruku je obavezna pri ulasku i izlasku iz škole. Molimo Vas za suradnju i poštivanje.**

**Termin za predupisnu procjenu (testiranje) djeteta u školi dobiti ćete putem pošte, a ukoliko Vam dodijeljeni termin ne odgovara potrebno je putem telefona javiti školi kako biste osigurali drugi termin.**

**Procjena će se obavljati kao i do sada, u stručnoj službi škole, na katu. Po dolasku, u sobi stručne službe predati ćete papire koje ste pripremili. Svako dijete će na testiranju u sobi biti samo (roditelji čekaju u hodniku-molimo poštivanje uputa o soc. distanci od 1,5 m). Molimo Vas da svakako svu dokumentaciju pokušate unaprijed pripremiti i ispuniti. Sve potrebno nalazi se na web stranici naše škole, a anamnestički uputnik dobiti ćete poštom zajedno sa pozivom na testiranje. Ukoliko to niste u mogućnosti, obrasce za ispunjavanje ćemo vam dati mi. Svakako ponesite svoju kemijsku olovku.**

**S obzirom da se situacija i preporuke mijenjaju iz dana u dan, molimo vas da i dalje redovito pratite obavijesti na našoj web stranici.**

**Hvala na strpljenju i suradnji!**

**Stručni tim škole**